open-index/open-wikipedia-markdown huggingface dataset:
Jääkiekon 1. divisioonan maailmanmestaruuskilpailut 2013

**Jääkiekon 1. divisioonan maailmanmestaruuskilpailut 2013** pelattiin huhtikuussa 2013. A-lohkon turnaus pelattiin Budapestissä, Unkarissa ja B-lohkon turnaus Donetskissa Ukrainassa. Vuoden 2014 MM-turnaukseen nousevat Kazakstan ja Italia.

## Joukkueet

## Otteluareenat

## A-Lohkon turnaus
A-lohkon turnaus pelattiin Budapestissä, Unkarissa ja se alkoi 14. huhtikuuta ja päättyi 20. huhtikuuta. Turnauksen kaksi parasta joukkuetta nousevat seuraavaksi vuodeksi pääsarjaan ja viimeinen putoaa seuraavaksi vuodeksi 1. divisioonan B-lohkoon.

**Ottelut**  Otteluiden alkamisajat ovat Unkarin aikoja. (UTC+2)

### Pistepörssi

### Maalivahtien torjuntapörssi
Maalivahdit, jotka ovat pelanneet 40% joukkueensa peleistä.
M = Minuutit; T = Torjunnat; PM = Päästetyt maalit; PMK = Päästettyjen maalien keskiarvo; % = Torjuntaprosentti; N = Nollapelit 

### IIHF:n valitsemat turnauksen parhaat pelaajat
***Paras maalivahti:**  Adam Dennis
***Paras puolustaja:**  Aaron Keller
***Paras hyökkääjä:**  Patrick Iannone

### Median valitsema tähtikentällinen
***Maalivahti:**  Adam Dennis
***Puolustajat:**  Aaron Keller,  Roman Savchenko
***Hyökkääjät:**  Patrick Iannone,  Roman Starchenko,  Árpád Mihály
* **Paras pelaaja:**  Patrick Iannone

### Erotuomarit

**Päätuomarit:**
*  Jimmy Bergamelli
*  Thomas Berneker
*  Daniel Konc
*  Pawel Meszynski
*  Sergeyev Alexander
*  Maxis Sidorenko
*  Pascal St-Jacques

**Linjatuomarit:**
*  David Brown
*  Jiri Gebauer
*  Justin Hull
*  Joris Müller
*  Attila Nagy
*  Marton Nemeth
*  Alexander Waldejer

## B-Lohkon turnaus
B-lohkon turnaus pelattiin Donetskissä, Ukrainassa ja se alkoi 14. huhtikuuta ja päättyi 20. huhtikuuta. 

**Ottelut**  Otteluiden alkamisajat ovat Ukrainan aikoja. (UTC+3)

### Pistepörssi

### Maalivahtien torjuntapörssi
Maalivahdit, jotka ovat pelanneet 40% joukkueensa peleistä.
M = Minuutit; T = Torjunnat; PM = Päästetyt maalit; PMK = Päästettyjen maalien keskiarvo; % = Torjuntaprosentti; N = Nollapelit 

### IIHF:n valitsemat turnauksen parhaat pelaajat
***Paras maalivahti:**  Martijn Oosterwijk
***Paras puolustaja:**  Pawel Dronia
***Paras hyökkääjä:**  Oleg Tymchenko

## Katso myös
* Jääkiekon maailmanmestaruuskilpailut 2013
* Jääkiekon 2. divisioonan maailmanmestaruuskilpailut 2013
* Jääkiekon 3. divisioonan maailmanmestaruuskilpailut 2013

## Lähteet
* IIHF: A-lohkon turnaus 
* IIHF: B-lohkon turnaus 
* IIHF: 42 events in 2013 
### Viitteet
Cory Emmerton

**Cory Emmerton** (s. 1. kesäkuuta 1988 St. Thomas, Ontario) on kanadalainen jääkiekkoilija. 

## Ura
Emmerton pelasi junioriuransa OHL-liigan Kingston Frontenacsissa. Detroit Red Wings varasi hänet  toisella kierroksella. Emmerton pelasi vielä kaksi kautta OHL-liigassa ennen kuin liittyi Detroitin organisaatioon.

Kauden 2007–2008 aikana Emmerton siirtyi Detroitin farmijoukkueeseen AHL-liigan Grand Rapids Griffinsiin. Hän vietti farmissa kolme kautta, kunnes hänet nostettiin Detroitin kokoonpanoon kauden 2010–2011 kahdeksi viimeiseksi otteluksi. kauden 2011–2012 Emmerton pelasi jo kokonaan NHL:ssä.

Lokakuussa 2012 Emmerton siirtyi NHL:n työsulun alkamisen jälkeen SM-liigassa pelaavaan SaiPaan. Hän pelasi SaiPassa vain yhden ottelun, ottelun KalPaa vastaan, ja sai siinä leikkaushoitoa vaatineen sormivamman. Hän palasi Detroitiin NHL:ään työsulun päätyttyä tammikuussa 2013. 

## Lähteet
*
*
### Viitteet
Lisa Robin Kelly

**Lisa Robin Kelly** () oli yhdysvaltalainen näyttelijä. Hänet tunnetaan muun muassa televisiosarjasta ''70’s Show'', jossa hän näytteli Laurie Formania.

Kelly kärsi päihderiippuvuudesta ja kuoli katkaisuhoidossa, johon hän oli hakeutunut vapaaehtoisesti. Hän oli kuollessaan 43-vuotias.

## Lähteet

## Aiheesta muualla
*
Streptophyta

**Streptophyta** eli **versokasvit** on kasvikunnan (Plantae eli Viridiplantae) kaari, joka käsittää maa- eli alkiolliset kasvit (sammalet, sanikkaiset, siemenkasvit) ja ennen viherleviin luettuja ryhmiä (näkinpartaislevät sukulaisineen). Toisen, Streptophyta-kaarelle rinnakkaisen kasvikunnan kaaren muodostavat varsinaiset viherlevät (Chlorophyta). On näet osoittautunut, että näkinpartaislevät (lahkot Chlorokybales, Klebsormidiales, Zygnematales, Charales ja Coleochaetales) ovat läheisempää sukua versokasveille kuin viherleville. Samalla on käynyt ilmi, että klassinen Charophyceae-ryhmä eli näkinpartaislevät on parafyleettinen. Tämä on käynyt ilmi kyseisten kasvien hienorakenteen, morfologian ja molekyylitutkimuksen avulla.

## Lähteet
* Richard M. McCourt, R. L. Chapman, Mark Buchheim ja Brent D. Mishler: ''Green plants''. 

### Viitteet
Marcelino Hernández Rodríguez

**Marcelino Hernández Rodríguez** (s. 28. toukokuuta 1946 San Luis Potosí) on meksikolainen roomalaiskatolinen piispa. Hänet vihki papiksi Guadalajaran arkkihiippakuntaan José Salazar López 22. huhtikuuta 1973. Hänet nimitettiin Méxicon arkkihiippakunnan vihkipiispaksi sekä Ancusan titulaaripiispaksi 5. tammikuuta 1998. Piispaksi vihkiminen seurasi 5. helmikuuta. Pääkonsekraattorina toimi Norberto Rivera Carrera, jota avustivat Juan Sandoval Íñiguez ja Javier Navarro Rodríguez. 

Hernández Rodríguez sai 23. helmikuuta 2008 nimityksen Orizaban piispaksi, jonka virkaan hänet asetettiin 22. huhtikuuta.

## Lähteet
Rafael Martínez Sáinz

**Rafael Francisco Martínez Sáinz** (29. syyskuuta 1935 – 6. marraskuuta 2016) oli meksikolainen roomalaiskatolinen piispa. Hänet vihittiin papiksi Guadalajaran arkkihiippakuntaan 25. lokakuuta 1959 ja nimitettiin sen vihkipiispaksi sekä Duran titulaaripiispaksi 19. kesäkuuta 2002. Piispaksi vihkiminen seurasi 16. heinäkuuta. Pääkonsekraattorina toimi Juan Sandoval Íñiguez, jota avustivat Giuseppe Bertello ja Javier Navarro Rodríguez.

## Lähteet
Javier Navarro Rodríguez

**Javier Navarro Rodríguez** (s. 27. lokakuuta 1949) on meksikolainen roomalaiskatolinen piispa. Hänet vihittiin papiksi Guadalajaran arkkihiippakuntaan 23. joulukuuta 1978 ja nimitettiin sen vihkipiispaksi sekä Voncarian titulaaripiispaksi 15. huhtikuuta 1992. Piispaksi vihkiminen seurasi 5. kesäkuuta. Pääkonsekraattorina toimi Juan Jesús Posadas Ocampo, jota avustivat Manuel Pérez-Gil y González ja Francisco Raúl Villalobos Padilla.

Navarro Rodríguez sai 20. tammikuuta 1999 nimityksen San Juan de los Lagosin ja sitten 3. toukokuuta 2007 Zamoran piispaksi, jonka virkaan hänet asetettiin 25. heinäkuuta.

## Lähteet
Kirjolehdet

**Kirjolehdet** (*Caladium*) on vehkakasvisuku (heimo *Araceae*), jonka lajeja käytetään huonekasveina. Ne ovat kotoisin trooppisesta Etelä-Amerikasta.

## Tuntomerkit

Kirjolehtien koristearvo on niiden kookkaissa lehdissä, joiden värit ovat upeita ja kuvioinnit vaihtelevia. Kasvutavaltaan lajit muistuttavat taaroja (*Colocasia*): molemmilla on mukulamainen maavarsi ja norsunkorvamaiset lehdet. Lehdet kuihtuvat tropiikin kuivan kauden ajaksi, jonka yli kasvi selviää mukulansa varassa.

Kukinnot vanoineen ovat tyypillisiä vehkakasvien kukintoja: pienikukkaisen mehevän tähkän eli puikelon ympärillä on vihertävänvalkoinen suojuslehti (spatha). Kukinto jää enemmän tai vähemmän lehtien peittoon.

## Lajeja
Kirjolehtilajeja tunnetaan nykyisin 20, aiemmin vain seitsemän.
* *Caladium andreanum* Bogner
* *Caladium bicolor* (Aiton) Vent.
* *Caladium coerulescens* G.S.Bunting
* *Caladium humboldtii* (Raf.) Schott
* *Caladium lindenii* (André) Madison
* *Caladium macrotites* Schott
* *Caladium picturatum* K.Koch & C.D.Bouché
* *Caladium schomburgkii* Schott
* *Caladium smaragdinum* K.Koch & C.D.Bouché
* *Caladium steyermarkii* G.S.Bunting
* *Caladium ternatum* Madison
* *Caladium tuberosum* (S.Moore) Bogner & Mayo

## Lähteet
* Botanica. The illustrated A-Z of over 10,000 garden plants. Cologne 1999. .
* Räty, E. ja Alanko, P 2004: Viljelykasvien nimistö. Puutarhaliitto. .

### Viitteet

## Aiheesta muualla
* Finto: Kassu – Kasvien suomenkieliset nimet: ''Caladium''
* ITIS: ''Caladium'' 
* United States Department of Agriculture (USDA): ''Caladium''
Guy Gibson

**Guy Penrose Gibson** (12. elokuuta 1918 – 19. syyskuuta 1944) oli brittiläinen lentoupseeri. Everstiluutnantiksi (Wing Commander) ylenemisen ohella hänelle myönnettiin Distinguished Service Order- ja Distinguished Flying Cross -sotilasansiomitalit, jotka kummatkin ansiosoljin lisättyinä, sekä Viktorian risti. Gibson suoritti vähintään 170 lentotaistelutehtävää tai pommitustehtävää.

Eräs Gibsonin laivueista oli 617. raskas erikoispommituslaivue (*617 Squadron*), joka käytti Avro Lancaster -pommikoneita. Gibson oli sen ensimmäinen operatiivinen päällikkö. Hän johti niin kutsuttuja patopommituksia Ruhrin alueelle, toisen maailmansodan natsi-Saksaan. Pommitukset toteutettiin Barnes Wallisin suunnittelemilla kimmahtavilla syvyyspommeilla.

Guy Gibson sai surmansa 19. &ndash; 20. syyskuuta 1944, kun hänen ohjaamansa De Havilland Mosquito ammuttiin alas pommituslennon aikana. Seitsemän vuotta Guy Gibsonia vanhempi aviovaimo, Evelyn Mary jäi leskeksi, neljän avioliittovuoden jälkeen.

## Katso myös
*Operaatio Chastise

## Lähteet

* Holmes, Harry: *Combat Legend - Avro Lancaster*, s. 45-46, Airlife Publishing, 2002, Shrewsbury England,  

### Viitteet

## Aiheesta muualla

* RAF - 617 Squadron
Diego Coletti

**Diego Coletti** (s. 25. syyskuuta 1941 Milano) on italialainen roomalaiskatolinen piispa. Hänet vihittiin papiksi Milanon arkkihiippakuntaan 26. kesäkuuta 1965 ja nimitettiin Livornon hiippakunnan johtoon 9. joulukuuta 2000. Piispaksi vihkiminen seurasi 13. tammikuuta 2001. Pääkonsekraattorina toimi Carlo Maria Martini, jota avustivat Bernardo Citterio ja Alberto Ablondi.

Coletti sai 2. joulukuuta 2006 nimityksen Comon piispaksi, jonka virkaan hänet asetettiin 28. tammikuuta 2007.

## Lähteet
Pirunpesä (Pori)

**Pirunpesä** on Porin Lyttylässä sijaitseva luola. Se on louhikkoluola, joka on syntynyt jääkauden kuljettaman siirtolohkareen hajottua useiksi pienemmiksi lohkareiksi. Siirtolohkareen korkeimmat osat ovat noin 10 metrin korkeudella maanpinnasta.

Keväällä 2012 tehdyssä kartoituksessa selvisi luolan pituudeksi noin 70 metriä. Pirunpesä on Suomen tunnetuista luolista kolmanneksi pisin Toskaljärven luolan ja Kolin Repokallion luolan jälkeen.

Pirunpesä esiintyy kartoissa ensimmäistä kertaa 1800-luvun puolivälissä.

Marraskuussa 2016 retkeilijä putosi luolan noin kolmen metrin syvyiseen onkaloon ja loukkaantui.

## Lähteet

## Aiheesta muualla
* Lyttylän Pirunpesän esittely Retkipaikka.fi-palvelussa
Radeon HD 7000 -sarja

**Radeon HD7000 -sarja** (koodinimi *Southern Islands*) on AMD:n grafiikkasuoritinsarja. Suorittimet perustuvat Graphics Core Next -mikroarkkitehtuuriin. AMD julkisti ensimmäisenä 9. tammikuuta 2012 Radeon HD 7970 lippulaivakortin (*Tahiti XT*).

## Ominaisuudet
Sarjan korkeamman hintaluokan näytönohjaimet valmistetaan 28 nanometrin ja matalamman 40 nm prosessilla. Näytönohjaimessa on uutena ominaisuutena Zerocore-ominaisuus, joka sammuttaa näytönohjaimen, kun sitä ei tarvita. Sarjan kalleimmissa näytönohjaimissa on 2048 itsenäistä Graphics Core Next ja 384-bittinen muistiväylä. Uusi GCN-arkkitehtuuri vaatii enemmän transistoreja vanhaa VLIW-arkkitehtuuria vastaavan suorituskyvyn saavuttamiseksi, mutta tarjoaa paremman GPGPU-suorituskyvyn. Sarjan näytönohjaimet tukevat Mantle-rajapintaa.
Mardyke

**Mardyke** (vaihtoehtoisia kirjoitusasuja **Mar Dyke** ja **Mardike**) on noin 18 kilometriä pitkä Thamesin sivujoki Essexin kreivikunnassa Englannissa. Se saa alkunsa Great Warleyn lähistöltä ja laskee Thamesiin Purfleetissä.
Wandle

**Wandle** on noin 14 kilometriä pitkä Thamesin sivujoki Suur-Lontoon alueella Englannissa. Se saa alkunsa Croydonin alueella Etelä-Lontoossa. Joki virtaa Suttonin ja Mertonin halki Wandsworthiin, jossa se laskee Thamesiin. Joen varrella kulkee 19 kilometriä pitkä Wandle Trail -ulkoilureitti.

## Lähteet

## Aiheesta muualla
Nummenkylä (Lohja)

**Nummenkylä** on Lohjan 31. kaupunginosa. Se sijaitsee Nummelasta lounaaseen lähellä Siuntion ja Vihdin rajaa. Nummenkylä on Lohjan itäisin kaupunginosa.

Helsingin ja Turun välille rakennetut seututie 110 (entinen "ykköstie") ja Valtatie 1 kulkevat Nummenkylän läpi. Nummelan ja Forssan kautta Poriin johtava Valtatie 2 erkanee Valtatie 1:stä muutamaa kilometriä aiemmin. Nummenkylän kohdalla moottoritie valmistui vuonna 1971.

Vuonna 1953 Siuntioon kuulunut Nummenkylä liitettiin Lohjaan.

## Lähteet
Marsalkka Mannerheimin salonkivaunut

**Marsalkka Mannerheimin salonkivaunut** (A 90 ja R 2016) ovat kaksi marsalkka Carl Gustaf Emil Mannerheimin käytössä vuosina 1939–1946 olleeseen esikuntajunaan kuulunutta rautatievaunua. Vaunuista A 90 oli marsalkka Mannerheimin salonkivaunu. Vaunu R 2016 on yksi niistä kolmesta Kansainvälisen Makuuvaunuyhtiön (CIWL) ravintolavaunusta (R 2014, R2016 ja R 2019), jotka oli liitetty ylipäällikön junaan marsalkka Mannerheimin 75-vuotissyntymäpäiviksi. Vaunuissa R 2016 ja R 2019 tarjoiltiin lounas juhlavieraille. Vaunussa R 2016 aterioivat mm. Mannerheim ja Hitler. 

Vaunut A 90 ja R 2016 ovat nykyään museoituna. Vaunu A 90 on nähtävissä Mikkelin rautatieasemalla ja R 2016 Sastamalassa valtatie 12:n varrella olevalla huoltoasemalla.  

## Mikkelin salonkivaunu
Mikkelin rautatieasemalla oleva salonkivaunu on vuonna 1930 käyttöön otettu A90-mallin virkavaunu. Se käsittää salongin sekä viisi makuuhyttiä, joissa on yhteensä kahdeksan vuodepaikkaa. Lisäksi vaunussa on keittiö ja WC. Vaunu toimi Mannerheimin henkilökohtaisena makuuvaununa. Marsalkan lisäksi siihen majoitettiin tarvittaessa kenraalit Heinrichs, Nenonen ja Airo sekä Mannerheimin adjutantti. Viimeisen kerran Mannerheim käytti vaunua tammikuussa 1946 toimiessaan presidenttinä.

Vuodesta 1946 lähtien vaunu oli tilausajoliikenteessä sekä VR:n pääjohtajan käytössä, kunnes vaurioitui tulipalossa vuonna 1989. Vaunu kunnostettiin VR:n Pasilan konepajalla ja siirrettiin Mikkelin rautatieasemalle 1992.

Vaunu on avoinna yleisölle vain kerran vuodessa, Mannerheimin syntymäpäivänä 4. kesäkuuta. 

## Sastamalan vaunu

Toinen Mannerheimin esikuntajunaan kuuluneista vaunuista on Kansainvälisen makuuvaunuyhtiön ravintolavaunu R 2016. Se on vuodesta 1969 lähtien ollut näytteillä *Marskin salonkivaunu* -nimisenä Sastamalassa. Sitä säilytetään valtatie 12:n ja yhdystie 2495:n risteyksessä olevan Shell-huoltoaseman pihamaalla. Vaunussa toimi aikaisemmin kahvila, mutta nykyään se on pelkästään museokäytössä. Vaunu on kesäaikana avoinna yleisölle.

Sastamalassa sijaitsevassa vaunussa järjestettiin marsalkka Mannerheimin ja Suomessa vierailleen Saksan valtakunnankanslerin Adolf Hitlerin tapaaminen 4. kesäkuuta 1942. Mannerheimin syntymäpäivälounaalla olivat lisäksi muun muassa presidentti Risto Ryti, pääministeri Jukka Rangell ja saksalainen sotamarsalkka Wilhelm Keitel. Vaunu oli juhlavastaanoton aikana pysäköitynä Kaukopään tehtaiden ratapihalla Imatran Immolassa.

## Hitler-nauhoitus
Osa Hitlerin ja Mannerheimin keskustelusta nauhoitettiin salaa. Kyseessä on tiettävästi ainoa nauhoitus, jossa Hitler esiintyy normaalissa keskustelussa. Näyttelijä Bruno Ganz käytti sitä hyväkseen vuonna 2004 opetellessaan Hitlerin luonnollista puhetyyliä elokuvaa Perikato varten. Nauhoitus tehtiin nykyisin Mikkelissä olevassa salonkivaunussa, jonne Mannerheim, Hitler, Ryti ja Keitel vetäytyivät lounaan jälkeen keskustelemaan. 

## Lähteet
* Mikkelin Päämajamuseo 
* Kiskokabinetti, Marskin salonkivaunu 
* 
* Pala Suomen historiaa - Marsalkan salonkivaunu

### Viitteet

## Aiheesta muualla
*Virtuaalinen kiertokäynti Mikkelin salonkivaunuun
Miguel Lopes

**Hugo Miguel Almeida Costa Lopes** (s. 19. joulukuuta 1986 Lissabon, Lissabonin piiri, Portugali) on portugalilainen jalkapalloilija. Hän edustaa Ranskan liigassa pelaavaa Olympique Lyonnais'ta ja on pelipaikaltaan oikea laitapuolustaja.

## Seurajoukkueura
Lopes aloitti ammattilaisuransa lissabonilaisseura Benfican reservijoukkueesta vuonna 2005. Seuraavaksi kaudeksi hän siirtyi Clube Operário Desportivoon.

Tammikuussa 2009 Lopes teki nelivuotisen sopimuksen maan suurseura Porton kanssa. Ensimmäisellä kokonaisella kaudellaan hän pelasi yhteensä 17 ottelussa, joissa 13 avauskokoonpanossa.

Kauden 2010–2011 hän pelasi lainasopimuksella espanjalaisessa Real Betisissä.

Kaudeksi 2013-2014 Lopes siirtyi lainapestille Olympique Lyoniin.

## Lähteet

## Aiheesta muualla
* Miguel Lopesin esittely Footballzz.com-sivustolla
Sam S. Shubert

**Samuel S. Shubert** (1877–1905) oli yhdysvaltalainen teatterituottaja ja teatterinomistaja. Hän syntyi juutalaiseen perheeseen Liettuassa, josta perhe pakeni pogromeita Yhdysvaltoihin Samin ollessa nuori. Hän aloitti teatteriuransa 1800-luvun lopulla Syracusessa, New Yorkissa, veljiensä Lee Shubertin ja Jacob J. Shubertin kanssa. Hän eteni vähitellen teatterinomistajaksi ja manageriksi ja auttoi myös veljiään pääsemään alkuun teatterialalla. Vuonna 1900 he siirsivät toimintansa New Yorkin kaupunkiin.

Sam Shubert kuoli vuonna 1905 junaonnettomuudessa lähellä Harrisburgia. Hänen veljensä jatkoivat yhdessä aloitettua liiketoimintaa ja nousivat vähitellen Broadwayn vaikutusvaltaisimpien nimien joukkoon. Vuonna 1913 Lee ja Jacob rakensivat New Yorkiin Sam S. Shubert Theatreksi nimetyn teatterin, joka on yhä Shubert-organisaation päätoimipaikka.

## Lähteet
*
*

### Viitteet
Shubert

**Shubert** on seuraavien henkilöiden nimi:

*Jacob J. Shubert, yhdysvaltalainen teatterinomistaja ja tuottaja
*Lee Shubert, yhdysvaltalainen teatterinomistaja ja tuottaja
*Sam S. Shubert, yhdysvaltalainen teatterinomistaja ja tuottaja.
Afrikanlintuhaukka

**Afrikanlintuhaukka** (*Accipiter tachiro*) on haukkojen heimoon kuuluva lintu. Sitä tavataan Keski- ja Lounais-Afrikan alueella Angolassa, Beninissä, Botswanassa, Burundissa, Kamerunissa, Keski-Afrikan tasavallassa, Kongossa, Kongon demokraattisessa tasavallassa, Norsunluurannikolla, Päiväntasaajan Guineassa, Eritreassa, Etiopiassa, Gabonissa, Gambiassa, Ghanassa, Guineassa, Guinea-Bissaussa, Keniassa, Liberiassa, Malawissa, Mosambikissa, Namibiassa, Nigeriassa, Ruandassa, Senegalissa, Sierra Leonessa, Somaliassa, Etelä-Afrikassa, Sudanissa, Swazimaassa, Tansaniassa, Togossa, Ugandassa, Sambiassa ja Zimbabwessa.

Sen elinpiiriä ovat subtrooppiset ja trooppiset alavat ja vuoristometsät, mangrovemetsät nousuvedenrajan yläpuolella, kosteikot ja joet sekä viljelmät ja puutarhat. Se painaa keskimäärin 255 grammaa.

## Alalajit
Laji jakautuu kuuteen alalajiin:
* *Accipiter tachiro canescens* (Chapin, 1921)
* *Accipiter tachiro croizati* Desfayes, 1974
* *Accipiter tachiro pembaensis* Benson & H. F. I. Elliott, 1975
* *Accipiter tachiro sparsimfasciatus* (Reichenow, 1895)
* *Accipiter tachiro tachiro* (Daudin, 1800)
* *Accipiter tachiro unduliventer* (Ruppell, 1836)

## Lähteet
Amazoniankanahaukka

**Amazoniankanahaukka** (*Accipiter poliogaster*) on haukkojen heimoon kuuluva lintu. Sitä tavataan Etelä-Amerikan alueella Argentiinassa, Boliviassa, Brasiliassa, Kolumbiassa, Ecuadorissa, Ranskan Guyanassa, Guyanassa, Paraguayssa, Perussa, Surinamessa ja Venezuelassa.

Sen elinpiiriä ovat subtrooppiset ja trooppiset kosteat alavat metsät.

## Lähteet
Jean-Marc Ayrault

**Jean-Marc Ayrault** [ero] (s. 25. tammikuuta 1950 Maulévrier, Maine-et-Loire, Ranska) on ranskalainen vasemmistopoliitikko. Hän toimi Ranskan pääministerinä toukokuusta 2012 maaliskuuhun 2014. Ayrault erosi tehtävästä sosialistien paikallisvaaleissa kärsimän tappion vuoksi. Ayrault nimitettiin ulkoministeriksi helmikuussa 2016. Hän toimi tehtävässä toukokuuhun 2017 saakka.

Ayrault on Ranskan sosialistisen puolueen jäsen. Hän on ollut Nantesin kaupunginjohtajana ja toimi Ranskan kansalliskokouksen sosialistisen ryhmän puheenjohtajana 2007–2012.

Ayrault valmistui saksan kielen opettajaksi Nantesin yliopistosta vuonna 1972, ja hän työskenteli opettajana Saint-Herblainissa, ennen kuin hänet valittiin kansalliskokoukseen vuonna 1986.

## Lähteet
Paavo Leiviskä

**Paavo Leiviskä** (s. 13. lokakuuta 1945 Pyhäntä) on suomalainen kestävyysjuoksija, jonka aktiiviuran menestyksekkäimmät vuodet sijoittuivat 1970-luvulle. Huippuvuosinaan Vaalan Karhua edustaneen Leiviskän parhaat saavutukset tulivat maratonjuoksussa.

Paavo Leiviskä edusti Suomea maratonilla Rooman EM-kisoissa 1974 sijoittuen yhdeksänneksi ajalla 2.22.45,6. Maratonin Suomen mestaruuden Leiviskä voitti vuosina 1974 ja 1975. Hän juoksi maratonin ennätyksekseen 2.15.10,2 Hyvinkään vuoden 1974 SM-kilpailussa. Samana vuonna Leiviskä sijoittui Kalevan kisoissa 10&nbsp;000 metrin juoksussa viidenneksi ennätyksekseen jääneellä ajalla 28.53,6.

## Lähteet
*
Lee Shubert

**Lee Shubert**, alk. **Levi Shubert** (1875–1953) oli yhdysvaltalainen Broadway-tuottaja ja teatterinjohtaja. Hän syntyi Liettuassa ja muutti 1882 perheensä mukana Yhdysvaltoihin. Veljiensä Sam S. Shubertin ja Jacob J. Shubertin kanssa hän alkoi järjestää teatteriesityksiä Syracusessa ja vuonna 1900 he hankkivat ensimmäisen oman teatterinsa New Yorkista. Samin kuoltua vuonna 1905 Lee astui organisaation johtoon, ja Shuberteista tuli nopeasti vaikutusvaltainen nimi Broadwaylla.

Shubertit rakensivat 1910- ja 1920 luvulla useita teattereita, muun muassa Winter Garden Theatren, Imperial Theatren ja vanhimman veljeksen mukaan nimetyn Sam S. Shubert Theatren. 1930-luvun lama vaikutti heidän liiketoimintaansa pahasti, mutta he jatkoivat näytelmien tuottamista koko 1930- ja 1940-luvun.

Lee Shubert kuoli vuonna 1953, ja nuorempi veli Jacob siirtyi organisaation johtoon.

## Lähteet
*
*

### Viitteet
Jacob J. Shubert

**Jacob J. Shubert**, myös **J. J. Shubert** (1879–1963), oli yhdysvaltalainen teatterituottaja ja teatterinomistaja. Hän syntyi juutalaiseen perheeseen Liettuassa ja muutti nuorena perheensä kanssa Yhdysvaltoihin. Teatteriuransa hän aloitti Syracusessa seuraten vanhempien veljiensä Sam ja Lee Shubertin jalanjälkiä. Vuonna 1900 veljekset hankkivat ensimmäisen oman teatterinsa New Yorkista, ja 1910- ja 1920-luvuilla he rakensivat useita Broadway-teattereita, mukaan lukien Imperial Theatre ja Winter Garden Theatre. He kuuluivat 1910-luvulta lähtien Broadwayn vaikutusvaltaisimpiin nimiin.

Sam S. Shubert kuoli vuonna 1905, ja Shubert-organisaation johtoon asettui Lee. Jacob piti itseään kykyjenetsijänä, kun taas Leen painopiste oli teattereiden ostamisessa ja johtamisessa. He tuottivat yli 500 näytelmää Broadwaylla jatkaen toimintaansa koko 1930- ja 1940-luvun huolimatta liiketoimintaa huomattavasti rajoittaneesta 1930-luvun lamasta. Kun Lee Shubert kuoli vuonna 1953, Jacob siirtyi yhtiön johtoon.

Jacob Shubert kuoli vuonna 1963. Hänen poikansa John Shubert oli isänsä tavoin teatterialalla ja jatkoi isänsä liiketoimintaa tämän kuoleman jälkeen.

## Lähteet
*
*

### Viitteet
Stephen Wäkevä

**Stephen Wäkevä** (1833 Säkkijärvi – 1910) oli venäläinen hopeaseppä, jolla oli suomalaiset sukujuuret. 

Hän oli oppipoikana Pietarissa vuonna 1847. Hänen työpajansa toimitti Fabergélle pöytähopeaesineitä. Enimmäkseen tuotteet olivat teeastiastoja, kolpakoita ja punssikulhoja. Hänen hopealeimansa oli kirjaimet *S.W* ympyrän sisällä. Myös hänen kaksi poikaansa Alexander Wäkevä ja Konstantin Wäkevä työskentelivät Fabergélla. He ottivat haltuunsa isänsä työpajan, kun tämä kuoli vuonna 1910. 

## Lähteet
* H.C. Bainbridge, *Peter Carl Fabergé: Goldsmith and Jeweller to the Russian Imperial Court* (1966)
* Ulla Tillander-Godenhielm, *Personal and Historical Notes on Fabergé's Finnish workmasters and designers* (1980)
* G.von Habsburg-Lothringen & A.von Solodkoff, *Fabergé - Court Jeweler to the Tsars* (1979)
Erik August Kollin

**Erik August Kollin** (28. joulukuuta 1836 Pohja – 1901) oli pietarinsuomalainen muun muassa Fabergélla työskennellyt kultaseppä.

Kollin oli oppipoikana kulta- ja hopeaseppä Alexander Palménilla Tammisaaressa. Saatuaan kisällin arvon hän muutti Pietariin 1858 ja pääsi työskentelemään jalokivimestari August Holmströmille. Hänet hyväksyttiin alalle 1868 ja vuonna 1870 hän avasi oman työpajan Pietarissa. 

Kollin oli Fabergén ensimmäinen johtava kultaseppä vuosina 1870–1886, kunnes Mihail Perhin korvasi hänet (1886–1903). Myös Perhinin seuraaja Henrik Wigström oli suomalainen.

Kollin teki töitä August Holmströmille ja Carl Fabergélle. Myöhemmin hän vastasi Fabergélla kaikista työpajoista. Hän oli erikoistunut kulta- ja hopeaesineisiin, jotka usein olivat oman aikansa arkaaista tyyliä. Hän käytti Fabergélle tekemissään esineissä Fabergén merkintöjen vieressä merkintää *EK*. 

Vuosien 1885–1899 välisenä aikana Kollin toimi itsenäisenä kultaseppänä Pietarissa osoitteessa Demidov pereulok 9. Toimintaa jatkoi usean vuoden ajan hänen leskensä Henrika (Henrietta) Eleonora Backman (1841 – n. 1920).

## Lähteet
*Ulla Tillander-Godenhielm, Fabergén suomalaiset mestarit, Tammi 2011, s. 54–63.

### Viitteet
Hyppy (elokuva)

**Hyppy** on vuonna 2012 valmistunut Jouko Aaltosen ohjaama dokumenttielokuva uskosta. Elokuvan englanninkielinen nimi on *Leap*. Elokuvan on tuottanut Illume Oy.

## Juoni
Elokuva oppilaasta ja opettajasta, tiestä kohti jumaluutta ja niistä valinnoista, joita tällä matkalla joutuu tekemään. Se on myös elokuva etsimisestä, yksinäisyydestä ja yhteisyydestä. Samalla elokuvassa päästään katsomaan kansainvälisen ja ristiriitaisenkin Hare Krishna -liikkeen sisälle. 

Kenneth näki pikkupoikana isoisänsä kuoleman silmiensä edessä. Hän ymmärsi silloin materiaalisen elämän rajallisuuden ja henkisen elämän rajattomuuden. Myöhemmin Kenneth löysi Krishnan. Hänestä tuli Keshava Mashava (das).

Richard Slavin tuli pikkukaupungista Illinoisista. Hän etsi itseään vaeltelemalla Intiassa ja tutustuen itäimaisiin filosofioihin, kunnes hän kohtasi länsimaisen Krishna-liikkeen perustajan A.C. Bhaktivedanta Swami Prabhupadan. Kokemus oli järisyttävä. Richie päätti omistaa maallisen elämänsä Krishnalle. Vaihe vaiheelta hänestä on nyt tullut yksi Hare Krishna -liikkeen henkistä johtajista, palvottu guru ja liikkeen korkeimman elimen, GBC:n arvostettu jäsen. 

Keshava näki Radhanath Swamin opettamassa. Tämän puhe, olemus, hyvyys ja pyhyys vakuuttivat häntä. Keshava päätti pyrkiä kohti Swamia. Lopulta Keshavasta tuli Radhanath Swamin oppilas. Tuhatvuotinen jumalien ja opettajien ketju sai uuden lenkin.

## Esiintyjät
Keshava Madhava Das (Kenneth Kairenius), Krishna-liikkeen henkinen johtaja Radhanath Swami (Richard Slavin).

## Aiheesta muualla
* Kotisivut 
* Illume Oy
CO2 Motorsport

**CO2 Motorsport** on italialainen pikkuformulatalli. Talli perustettiin vuonna 2004, jolloin talli kilpaili Formula Renault 2000-sarjassa. Vuonna 2006 talli voitti Formula Azzurra-sarjan mestaruuden. Vuonna 2009 talli voitti Italian Formula Renault-sarjan mestaruuden. Talli on kilpaillut myös Eurocup Formula Renault-sarjassa ja Formula Abarth-sarjassa.

## Lähteet
*http://www.co2motorsport.com/
Savio (täsmennyssivu)

**Savio** voi tarkoittaa seuraavia:

## Paikkoja
* Savio, kaupunginosa Keravalla
** Savion rautatieasema
* Savio, kylä Laukaassa

## Henkilöitä
### Savio sukunimenä
* John Savio (1902–1938), norjansaamelainen kuvataiteilija
* Juho Savio (1899–1965), suomalainen ekonomi, kunniakonsuli ja intialaisen kirjallisuuden kääntäjä
* Jussi Savio (s. 1980), suomalainen lentopalloilija
* Kari Savio, oik. *Aulis Aarnio* (1929–2013), suomalainen kirjailija
* Mario Savio (1942–196), yhdysvaltalainen ihmisoikeusaktivisti
* Sami Savio (s. 1975), suomalainen kansanedustaja
* Veli-Juhani Savio (1929–2007), suomalainen ekonomi ja ohjelmoija
* Vincenzo Savio (1944–2004), italialainen katolinen piispa

### Savio etunimenä

* Savio Dominic Fernandes (s. 1954), intialainen katolinen piispa
* Savio Nsereko (s. 1989), ugandalais-saksalainen jalkapalloilija
Anders Nevalainen

**Anders Juhaninpoika Nevalainen**, (1858 Pielisjärvi - 1933 Terijoki) oli suomalainen kultaseppä, joka työskenteli Fabergélla. 

Hän aloitti uransa olemalla oppipoikana niin Suomessa kuin Pietarissa vuonna 1874. Hän meni naimisiin Maria Karolina Liljerotin kanssa vuonna 1884. Heillä oli viisi lasta, joista yksi oli kellontekijä Arvid Nevalainen. Hän aloitti Pietarissa työskentelyn August Holmströmin koruateljeessa. Nopeasti hän eteni työpajan johtoon ja alkoi tehdä Fabergélle tuotteita. Hänen työpajansa teki Fabergélle hopeakoristeisia kehyksiä koivusta ja lakkatöistä, hopeisia ja kultaisia savukerasioita sekä kullattuja hopeisia emalirasioita. Hänen hopeamerkkinsä oli *A.N* useasti *K.Fabergé*-merkin vieressä. Perhe palasi Suomeen Venäjän vallankumouksen jälkeen 1917. 

## Lähteet

* H.C. Bainbridge, *Peter Carl Fabergé: Goldsmith and Jeweller to the Russian Imperial Court* (1966)
* G.von Habsburg-Lothringen & A.von Solodkoff, *Fabergé - Court Jeweler to the Tsars* (1979) 
* Geoffrey Watts, *Russian Silversmiths' Hallmarks (1700 to 1917)* (2006)
* М.М. Постникова-Лосева, Н.Г.П. Платонова, Б.Л. Ульяноа, *ЗОЛОТОЕ И СЕРЕБРЯНОЕ ДЕЛО XV-XX вв.* (2003)
* Gerard Hill, G.G. Smorodinova and B.L. Ulyanova, *Fabergé and the Russian master Goldsmiths* (2008)
* Ulla Tillander-Godenhielm, *Personal and Historical Notes on Fabergé's Finnish workmasters and designers* (page 42.) (1980)
Rottinkipalmut

**Rottinkipalmut** (*Calamus*) on tärkein rottinkia tuottavista palmusuvuista (heimo Arecaceae) ja samalla koko heimon suvuista suurin lajimäärältään.

## Levinneisyys
Suurin osa lajeista kasvaa trooppisen Aasian ja Malaijien saariston sademetsissä. Vähemmässä määrin niitä löytyy myös Afrikasta, Itä-Australiasta ja Tyynenmeren saarilta.

Rottinkipalmujen suvussa on noin 350 lajia, Stevensin mukaan 375.

## Tuntomerkit
Rottinkipalmut ovat sulkapalmuja, mikä tarkoittaa, että lehdet ovat pariliuskaisia, sulkamaisia. Tavallisesti kasvit ovat monivartisia tyvestään. Lehden keskiruoti voi jatkua lehdyköiden jälkeen ruoskamaisena ulokkeena, jolla kasvi tarttuu toisiin saadakseen tukea. Tarttumaelin voi kasvaa myös lehtitupesta.

Pienet kukat kehittyvät pitkäperäisiin röyhyihin, ja niitä on palmukasvien tapaan runsaasti. Hedelmät ovat pieniä, ja niiden pinnalla on pieniä limittäisiä suomuja.

## Lähteet
*Botanica. The illustrated A–Z of over 10,000 garden plants. Cologne, 1999. 
*Stevens, P. F. 2001–: Angiosperm Phylogeny Website. http://www.mobot.org/mobot/research/apweb/

### Viitteet

## Aiheesta muualla
*Finto: Kassu – Kasvien suomenkieliset nimet: Rottinkipalmut (''Calamus'')
*Afrikkanet: Afrikan palmut
*ITIS: ''Calamus'' 
*Flora of China: ''Calamus''
Limoneeni

**Limoneeni** (C10H16) on monosyklinen terpeeni, jota on useiden kasvien eteerisissä öljyissä. Sitä esiintyy kahtena enantiomeerina ja raseemisena seoksena. Kumpaakin enantiomeerimuotoa tuottaa kasveissa eri synteesi. Limoneenia käytetään hajusteissa sekä muiden yhdisteiden synteesissä.

## Esiintyminen kasveissa ja biosynteesi
Limoneeni on optisesti aktiivinen yhdiste, jota esiintyy kahtena enantiomeerina, R-(+)-limoneenina eli d-limoneenina ja S-(-)-limoneenina eli l-limoneenina sekä raseemisena seoksena, jota kutsutaan dipenteeniksi. R-limoneeni on sitruunantuoksuinen yhdiste, jota on sitrus­hedelmien ja erityisesti sitruunan kuoressa. Limoneenin osuus kuoren eteerisistä öljyistä on jopa 90&nbsp;%. S-limoneeni on harvinaisempi, ja sitä sisältävät muun muassa minttu, tilli, kumina ja tähtianis. S-limoneenin tuoksu muistuttaa appelsiinia. Raseemisena seoksena limoneenia on havu­puiden, erityisesti mäntyjen neulasissa.

Kasveissa limoneenia muodostaa limoneenisyntaasientsyymi geranyylipyrofosfaatista. Eri enantiomeereja tuottavat eri syntaasit: R-limoneenin muodostumista katalysoi (4R)-(+)-limoneenisyntaasi ja S-limoneenin muodostumista (4S)-(-)-limoneenisyntaasi. Kummankin entsyymin katalysoimassa reaktiossa välivaiheena on neryylikationin muodostuminen ja sen syklisoituminen.
:

## Teollinen tuotanto ja käyttö
R-limoneenia eristetään sitrushedelmien kuorista, jotka ovat mehuntuotannon jätevirta. S-limoneenia tuotetaan eristämällä tietyistä eteerisistä öljyistä, mutta sen pitoisuus öljyissä on usein melko pieni ja tuotteen hinta korkea. Limoneenia voidaan myös valmistaa mäntytärpätistä happojen avulla, jolloin tärpätin sisältämät α- ja β-pineenit isomeroituvat limoneeniksi. Näin tuotetaan raseemisia seoksia, joiden puhtaus vaihtelee. 

Limoneenia käytetään hajusteena muun muassa pesuaineissa. Erityisesti limoneenin R-enantiomeeri on tärkeä muiden yhdisteiden lähtöaine. Siitä voidaan valmistaa muun muassa R-(-)karvonia nitrosyylikloridilla käsittelemällä ja symeeniä dehydraamalla. Limoneenia voidaan käyttää myös liuottimena korvaamaan haitallisia halogenoituja hiilivetyjä.

## Lähteet

## Aiheesta muualla

*
*Human Metabolome Database (HMDB): (+)-Limonene 
*Food Component Database (FooDB): Limonene 
*Food Component Database (FooDB): (R)-Limonene 
*Food Component Database (FooDB): (S)-Limonene 
*Food Component Database (FooDB): (±)-Limonene 
*Kyoto Encyclopedia of Genes and Genomes (KEGG): d-Limonene 
*Kyoto Encyclopedia of Genes and Genomes (KEGG): (-)-Limonene 
*Kyoto Encyclopedia of Genes and Genomes (KEGG): dl-Limonene 
*Pherobase: Floral Compound - limonene 
*Pherobase: Floral Compound - R-limonene 
*Dr. Duke's Phytochemical and Ethnobotanical Databases: Limonene
Viola Formula Racing

**Viola Formula Racing** on italialainen pikkuformulatalli. Talli perustettiin vuonna 2003, jolloin talli kilpaili Formula Junior 1200, Formula Renault 1600 ja Formula Renault 2000-sarjoissa. Vuonna 2009 talli kilpaili Italian Formula Renault-sarjassa. Seuraavana vuonna talli voitti sarjan mestaruuden. Vuonna 2011 talli kilpaili Formula Renault Alps-sarjassa.

## Lähteet
*http://www.violaformula.it/team/
Euphyllophyta

Nimityksellä **Euphyllophyta** ("eufyllofyytit") tarkoitetaan kasvitieteessä putkilokasveja, joiden lehdet ovat niin sanottuja megafyllejä ("isoja lehtiä"). Nimestään huolimatta megafyllit voivat olla minkä kokoisia tahansa; niitä määrittävä ominaisuus onkin erilaistunut kuljetussolukko, joka ilmenee lehtisuonina. Varren kuljetussolukkolieriöstä erkanee johtojänteitä lehteen, ja ne jättävät siihen yhden tai useampia aukkoja.

Edellä olevan määritelmän mukaisesti Euphyllophyta-ryhmään kuuluvat saniaiset (ja kortteet) ja siemenkasvit. Putkilokasveista liekokasvit sukulaisineen jäävät ryhmän ulkopuolelle, sillä niiden mikrofyllit ("pienet lehdet") ovat rakenteeltaan yksinkertaisempia, niissä on vain yksi suoni, eikä varren kuljetussolukkolieriöön muodostu aukkoa.

Kasvien sukulaisuutta koskevissa tutkimuksissa on todettu, että Euphyllophyta-ryhmä muodostaa aidon monofyleettisen kehityslinjan eli kladin, ja siksi nimeä Euphyllophyta voi käyttää fylogeneettisissä luokituksissa.

## Lähteet
* Stevens, P. F. 2001-: Angiosperm Phylogeny Website. http://www.mobot.org/mobot/research/apweb/

### Viitteet
Dory

**Dory** (, 'keihäs') oli antiikin Kreikan hopliittisoturien käyttämä keihäs, jota käytettiin falangi-taistelumuodostelmassa. Dory saattoi olla 3 metriä pitkä ja painaa 2 kiloa. Keihään kärjessä oli leveä, lehdenmuotoinen keihäänterä ja takapäässä metallinen pistin. Pistintä saattoi käyttää esimerkiksi keihään varakärkenä, tai sillä on voitu pistää vihollisen jalkoja. Se on myös todennäköisesti toiminut vastapainona, jonka avulla keihästä oli helpompi käyttää. 

## Lähteet
Anders Mickelson

**Anders Mickelson** (1839–1913) oli suomalainen kultaseppä Fabergén palveluksessa.

Mickelson syntyi Suomessa vuonna 1839. Hän työskenteli kisällinä Pietarissa vuodesta 1855 alkaen. Vuonna 1867 hän perusti oman työpajan. Hän toimitti Fabergélle tekemiään kultaisia tupakkarasioita ja pieniä emaliesineitä. Hänen tekemänsä esineet on merkitty *AM*-leimalla. 

## Lähteet
* H.C. Bainbridge, *Peter Carl Fabergé: Goldsmith and Jeweller to the Russian Imperial Court* (1966)
* G.von Habsburg-Lothringen & A.von Solodkoff, *Fabergé - Court Jeweler to the Tsars* (1979)
Vincenzo Savio

**Vincenzo Savio** (6. huhtikuuta 1944 Osio Sotto – 31. maaliskuuta 2004) oli italialainen roomalaiskatolinen piispa. Hänet vihittiin salesiaanien papiksi 25. maaliskuuta 1972 ja nimitettiin Livornon hiippakunnan vihkipiispaksi sekä Garrianan titulaaripiispaksi 14. huhtikuuta 1993. Piispaksi vihkiminen seurasi 30. toukokuuta. Pääkonsekraattorina toimi Alberto Ablondi, jota avustivat Alessandro Plotti ja Tarcisio Bertone.

Savio sai 9. joulukuuta 2000 nimityksen Belluno-Feltren piispaksi, jonka virkaan hänet asetettiin 18. helmikuuta 2001. Hän kuoli 59-vuotiaana virassa.

## Lähteet
Suuret setelit (kappale)

**Suuret setelit** on alkujaan suomalaisen Four Cats -yhtyeen esittämä kappale ja suomenkielinen versio Hoyt Axtonin kirjoittamasta ja The Kingston Trion levyttämästä kappaleesta ”Greenback Dollar”. Saukin sanoittama ja Jaakko Salon sovittama kappale levytettiin vuonna 1963. Se nousi listalle saman vuoden kesäkuussa ja oli korkeimmillaan sijalla kuusi.

Four Catsin lisäksi kappaleen ovat suomeksi levyttäneet muun muassa Tapani Kansa ja Popeda. Vuonna 2007 rap-artisti Cheek teki kappaleesta oman rap-version nimeltä ”Tuhlaajapoika”.

## Popedan versio

”Suuret setelit” oli Popeda-yhtyeen kolmas ja siihen asti menestynein single. Singlen tuotti Eppu Normaalin Pantse Syrjä ja se ilmestyi helmikuussa 1979.

Popedan oli tarkoitus tehdä kappaleesta ”jyräversio”. Yhtye ei kuitenkaan ollut tyytyväinen lopputulokseen. Esimerkiksi laulaja Pate Mustajärven mielestä kappale ei svengannut ollenkaan.

”Suuret setelit” oli Popedan siihen asti suurin hitti. Se soi radiossa, hätyytteli listasijoja ja toi yhtyeelle lisää keikkoja. Single saavutti listasijan 21. 

*Hurma*-lehden Teppo Nättilä kehui kappaletta energisesti soitetuksi ja hyvin lauletuksi. *[[Salon Seudun Sanomat|Salon Seudun Sanomien]]* singlearvostelussa Risto Nieminen kuvasi Popedaa eräänlaiseksi älykkääksi versioksi Sleepy Sleepersistä. Niemisen mukaan Popedalla on omaakin sanottavaa, mutta valitettavasti ei aina taitoja sen esiintyuomiseen. ”Suuria seteleitä” hän kuitenkin kuvasi Popedaksi parhaimmillaan ja esitystä ryhdiksi, rehdiksi ja reippaaksi. Sen sijaan *[[Soundi]]*-lehden kriitikko sanoi, että hänelle on kärsimystä kuunnella yhtyeen levyjä useammin kuin kahdesti.

Singlen B-puolella julkaistiin kappale ”Lauri Lutavuori”, joka kertoo nuoruudesta, ikurilaisuudesta ja sen ihmisistä. Pate Mustajärven mielestä tämä kappale onnistui, toisin kuin itse A-puoli ”Suuret setelit”.

## Lähteet
*

### Viitteet
Onward

**Onward** on Hawkwindin vuonna 2012 julkaistu studioalbumi, joka sisältää myös aiemmin julkaistua sekä uudelleen nauhoitettua materiaalia. Se julkaistiin tupla-cd:nä. Musiikillisesti albumi on sekoitus yhtyeen perinteistä space rockia ja ambient-vaikutteita. Albumi sisältää kolme bonus-kappaletta, jotka on omistettu yhtyeen vuonna 2008 edesmenneen kosketinsoittajan Jason Stuartin muistolle.

## Kappaleet
;CD 1
# 
# 
# 
# 
# 
# 
# 
#  
# 

*"Death Trap" on uudelleennauhoitus vuonna 1978 alun perin julkaistusta kappaleesta. Tämä versio on aiemmin julkaistu yhtyeen MySpace-sivustolla nimellä "Death Trap 09".

;CD 2
# 
# 
# 
# 
# 
# 
# 
# 
# 

*"Right to Decide" on uudelleennauhoitus vuonna 1993 alun perin julkaistusta kappaleesta. "Aerospace Age" on uudelleenversiointi yhtyeen edesmenneen vokalistin Robert Calvertin soolokappaleesta "The Aerospace Age Inferno". Kaksi edellä mainittua sekä "The Flowering of the Rose" ovat tällä albumilla merkitty bonus-kappaleiksi, ja ne ovat aiemmin julkaistu yhtyeen web- ja MySpace-sivustolla, sekä "Right to Decide" julkaistiin myös yhtyeen *40 Anniversary Promo*-CD:llä vuonna 2009. "The Flowering of the Rose" sisältää katkelmia yhtyeen 1970-luvun kappaleista "Steppenwolf" ja "Damnation Alley". Kappale tunnettiin yhtyeen kotisivuilla nimellä "Dam Jam Jason" ja se on omistettu yhtyeen vuonna 2008 edesmenneelle kosketinsoittaja Jason Stuartille. Albumin päättää nimetön, ns. "piilotettu" bonusraita.

## Muusikot
* Dave Brock - kitara, kosketinsoittimet, laulu
* Richard Chadwick - rummut, laulu
* Tim Blake - kosketinsoittimet, theremin
* Mr. Dibs - basso, laulu
* Niall Hone - kitara, basso, efektit
* Jason Stuart - kosketinsoittimet (CD 2 kpl. 3,4 ja 5)
* Huw Lloyd Langton - kitara (CD 1 kpl. 2)

## Arvosteluja
*Subba-Cultcha.com  (8/10)
*Starfarer.net  (positiivinen)
* Imperiumi: 7½/10

## Lähteet
Suuret setelit (täsmennyssivu)

**Suuret setelit** tarkoittaa seuraavia asioita:

**Televisio:**
* *[[Suuret setelit (televisiosarja)|Suuret setelit]]*, suomalainen televisiosarja
* *[[Suuret setelit]]*, yhdysvaltalainen elokuva vuodelta 1986

**Musiikki:**
* *[[Suuret setelit (albumi)|Suuret setelit]]*, Four Catsin albumi vuodelta 1995
* ”Suuret setelit”, Four Catsin musiikkikappale vuodelta 1963

**Kirjallisuus:**
* *[[Suuret setelit (sarjakuva-albumi)|Suuret setelit]]*, Carl Barksin sarjakuva-albumi
General Hospital

**General Hospital** on yhdysvaltalainen päiväsaikaan esitettävä saippuasarja, jota on esitetty vuodesta 1963 asti. Sen loivat saippuasarjojen käsikirjoittajina toimiva aviopari Frank ja Doris Hursley.

Sarjaa esitetään ABC-televisiokanavalla. *General Hospital* on *[[Coronation Street]]in* jälkeen pitkäikäisin saippuasarja maailmassa. 49 esityskauden aikana sarjaa on esitetty yli 15 000 jaksoa vuoteen 2022 mennessä. Sarja täytti 50 vuotta 1. huhtikuuta 2013.

Sarja kertoo fiktiivisestä Port Charlesin kaupungista ja sen ihmisistä. Yksi keskeisimmistä tapahtumapaikoista on sairaala "General Hospital".

## Lähteet

## Aiheesta muualla
* Virallinen kotisivu
*
Andrea Mugione

**Andrea Mugione** (9. marraskuuta 1940 Caivano – 26. helmikuuta 2020) oli italialainen roomalaiskatolinen arkkipiispa. Hänet vihittiin papiksi 28. kesäkuuta 1964 ja nimitettiin Cassano all’Jonion hiippakunnan johtoon 17. maaliskuuta 1988. Piispaksi vihkiminen seurasi 28. huhtikuuta. Pääkonsekraattorina toimi Bernardin Gantin, jota avustivat João Gazza ja Giuseppe Agostino.

Mugione sai 21. marraskuuta 1998 nimityksen Crotone-Santa Severinan ja 3. toukokuuta 2006 Beneventon arkkipiispaksi.

## Lähteet
Nevalainen

**Nevalainen** on suomalainen sukunimi, joka on muun muassa seuraavilla henkilöillä. Henkilöt ovat suomalaisia, ellei toisin mainita:

* Ada Nevalainen (1898–1990), opettaja ja Marttaliiton maakunnallinen toiminnanjohtaja
* Ahti Nevalainen (1937–1987), mainostoimittaja ja kirjailija
* Aili Nevalainen (o.s. *Kosonen*, 1906–1994), kilparatsastaja
* Anders Nevalainen (1858–1933), kultaseppä
* Anna Nevalainen (1894–1976), SKDL:n kansanedustaja
* Eila Nevalainen (s. 1948), tiedottaja ja toimittaja
* Eino Nevalainen (1904–1983), marxilainen kansantaloustieteilijä ja Sirola-opiston opettaja
* Esko Nevalainen (1925–2008), elokuvaaja
* Frida Nevalainen (s. 1987), ruotsalainen jääkiekkoilija
* Harri Nevalainen (s. 1969), kymmenottelija
* Heli Luokkala-Nevalainen (s. 1964), laulaja, säveltäjä-sanoittaja ja kirjailija
* Juha Nevalainen (1921–1988), elokuvakäsikirjoittaja ja päätoimittaja
* Jukka Nevalainen (s. 1970), pesäpalloilija
* Jukka Nevalainen (s. 1978), muusikko, Nightwish-yhtyeen rumpali 1997–2014
* Juuso Nevalainen (s. 1997), jääkiekkoilija
* Kimmo Nevalainen (s. 1983), jääkiekkoilija
* Lauri Nevalainen (1927–2005), kilpasoutaja, olympiamitalisti
* Liisa Nevalainen (ent. *Högdahl*, *Häyrinen*, 1916–1987), näyttelijä ja salapoliisikirjailija, Esko Nevalaisen sisar
* Linnea Nevalainen (s. 2005), salibandyn pelaaja
* Lotta Nevalainen (s. 1994), uimari
* Mikko Nevalainen (s. 1952), basisti
* Minni Nevalainen, uskonnon, psykologian ja terveystiedon lehtori, tietokirjailija
* Niklas Nevalainen (s. 1993), jääkiekkoilija
* Patrik Nevalainen (s. 1987), ruotsinsuomalainen jääkiekkoilija, Frida Nevalaisen kaksosveli
* Pekka Nevalainen (s. 1951), taidemaalari, kuvanveistäjä ja taidegraafikko, Valde Nevalaisen poika
* Pekka Nevalainen (1959–2021), historioitsija, tietokirjailija
* Pentti Nevalainen (*Newsky*) (1933–2020), muusikko ja viulunrakentaja
* Petri Nevalainen (s. 1962), tietokirjailija ja päätoimittaja
* Päivi Nevalainen (s. 1983), taidoka
* Riina Nevalainen (s. 1980), toimittaja
* Terttu Nevalainen (s. 1952), englantilaisen filologian professori
* Tapio Nevalainen (s. 1946), kajaanilainen elokuva-alan monitoimimies
* Timo Nevalainen (s. 1939), lääkäri, anatomian emeritusprofessori
* Unto Nevalainen (1935–2024), jalkapalloilija ja jääkiekkoilija
* Valde Nevalainen (1919–1994), SDP:n kansanedustaja, ministeri
* Vappu Nevalainen (oik. *Fredrika (Frida) Valpuri Nevalainen*, 1891–1974), kirjailija
* Ville Nevalainen (s. 1984), jalkapalloerotuomari
Robert James Carlson

**Robert James Carlson** (s. 30. kesäkuuta 1944 Minneapolis) on yhdysvaltalainen roomalaiskatolinen arkkipiispa. Hänet vihittiin papiksi Saint Paul and Minneapolisin arkkihiippakuntaan 23. toukokuuta 1970 ja nimitettiin sen vihkipiispaksi sekä Avioccalan titulaaripiispaksi 19. marraskuuta 1983. Piispaksi vihkiminen seurasi 11. tammikuuta 1984. Pääkonsekraattorina toimi John Robert Roach, jota avustivat John Francis Kinney ja Paul Vincent Dudley.

Carlson sai 13. tammikuuta 1994 nimityksen Sioux Fallsin koadjuuttoripiispaksi, ja 21. maaliskuuta 1995 hänestä tuli sen piispa. Hän sai 29. joulukuuta 2004 nimityksen Saginaw’n piispaksi, jonka virkaan hänet asetettiin 24. helmikuuta 2005. Hänet nimitettiin 21. huhtikuuta 2009 Saint Louisin arkkipiispaksi, ja hänet asetettiin tähän virkaan 10. kesäkuuta.

## Lähteet
Suonihuopasammal

**Suonihuopasammal** (*Aulacomnium palustre*, (Hedw.) Schwaegr.) on huopasammalten (*Aulacomnium*) sukuun ja heimoon kuuluva lehtisammallaji.

Se on melko suureksi, yli kymmensenttiseksi kasvava kellanvihreä sammal jonka varren ympärillä on paksusti ruskeaa juurtumahapsihuovastoa. Suonihuopasammalta esiintyy koko Suomessa ja se on yleinen, runsas ja elinvoimainen koko maassa. Se kasvaa erilaisilla kosteilla paikoilla soiden mättäillä, kallioilla, niityillä, metsissä jne.

## Lähteet
* Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. .
* Ulvinen, Tauno & Syrjänen, Kimmo: Suomen sammalten levinneisyys eliömaakunnissa 2
### Viitteet

## Aiheesta muualla
Kuvalinkit:
* Pinkka – Lajintuntemuksen oppimisympäristö: Suonihuopasammal (''Aulacomnium palustre'')
BVM Racing

**BVM Racing** on italialainen pikkuformulatalli. Talli perustettiin vuonna 1993. Talli on kilpaillut mm Italian F3-sarjassa, Kreikan F3-sarjassa, Italian Formula Renault-sarjassa ja Eurocup Formula Renault-sarjassa yhteistyössä Minardin kanssa. Talli on voittanut Kreikan F3-sarjan mestaruuden vuonna 1996 ja 2001 sekä italian FR-talvisarjan mestaruuden vuonna 2003. Nykyään talli toimii yhteistyössä Target Racing-tallin kanssa.

## Lähteet
*http://www.bvmracing.com/
Sailiot

**Sailiot** (*Calandrinia*) on hetekaalikasvien (*Montiaceae*) heimoon (aiemmin portulakkakasveihin) kuuluva kasvisuku, jonka muutamaa lajia viljellään yksivuotisina koristekasveina.

## Levinneisyys
Sailioita tavataan Tyyntämerta ympäröivillä alueilla, eniten kuitenkin Etelä-Amerikassa lämpimillä ja kuivilla alueilla. Myös Australiassa suku on melko hyvin edustettuna; jotkin australialaiset lajit ovat lehtisukkulentteja ja kasvavat hyvin kuivilla kasvupaikoilla. Eteläamerikkalaisten lajien keskuudessa on melko kylmänkestäviä, Andien korkeilta rinteiltä kun ovat kotoisin.

## Tuntomerkit
Sailiot ovat matalakasvuisia yksi- tai monivuotisia ruohoja. Kapeat ja mehevät lehdet sijaitsevat tavallisesti tiheinä tyviruusukkeina.

Lyhyissä ja hennoissa kukintovanoissa on näyttäviä kukkia, joissa on viisi leveälti limittäistä terälehteä. Väriltään ne tavallisesti ovat vaaleanpunaisia tai purppuraisia, mutta myös keltaisia ja oransseja muotoja tunnetaan.

## Lajeja
Sailiolajeja on noin 150.

* etelänsailio (*Calandrinia ciliata*)
** etelänsailio (*C. ciliata* var. *menziesii*, syn. *C. menziesii*)
* ripsisailio (*Calandrinia compressa*)
* isosailio (*Calandrinia grandiflora*) (syn. kisantti *Cistanthe grandiflora*)
* sarjasailio (*Calandrinia umbellata*) 

## Lähteet
* Botanica. The illustrated A-Z of over 10,000 garden plants. .
* Räty, E. ja Alanko, P. 2004: Viljelykasvien nimistö. .
* Stevens, P. F. 2001–: Angiosperm Phylogeny Website. Montiaceae.

### Viitteet

## Aiheesta muualla
* Finto: Kassu – Kasvien suomenkieliset nimet: ''Calandrinia''
Jude Saint-Antoine

**Jude Saint-Antoine** (29. lokakuuta 1930 Montreal – 10. joulukuuta 2023 Montreal) oli kanadalainen roomalaiskatolinen piispa. Hänet vihittiin papiksi Montréalin arkkihiippakuntaan 31. toukokuuta 1956 ja nimitettiin sen vihkipiispaksi sekä Scardonan titulaaripiispaksi 20. maaliskuuta 1981. Piispaksi vihkiminen seurasi 22. toukokuuta. Pääkonsekraattorina toimi Paul Grégoire, jota avustivat Leonard James Crowley ja Adrien André Maria Cimichella.

Saint-Antoine toimi vihkipiispana, kunnes jäi eläkkeelle 11. helmikuuta 2006.

## Lähteet
Johannes Kleineidam

**Johannes Kleineidam** (9. elokuuta 1935 – 2. kesäkuuta 1981) oli saksalainen roomalaiskatolinen piispa. Hänet vihki papiksi Berliinin hiippakuntaan Julius August Döpfner 17. joulukuuta 1960, ja hänet nimitettiin Berliinin vihkipiispaksi sekä Novan titulaaripiispaksi 12. syyskuuta 1970. Piispaksi vihkiminen seurasi 3. lokakuuta. Pääkonsekraattorina toimi Alfred Bengsch, jota avustivat Gerhard Schaffran ja Heinrich Theissing.

Kleineidam kuoli virassa 45-vuotiaana.

## Lähteet